PATVIRTINTA

Pasvalio rajono savivaldybės tarybos

2019 m. sprendimu Nr.

**PASVALIO LOPŠELIO-DARŽELIO „EGLUTĖ“ DIREKTORIAUS**

**2018 METŲ VEIKLOS ATASKAITA**

**(2018 m. sausio 1 d.–2019 m. sausio 1 d.)**

1. **BENDROS ŽINIOS APIE ĮSTAIGĄ**

1.1. Pasvalio lopšelis-darželis „Eglutė“, Gėlių g. 8, 39142 Pasvalys, tel. (8 451) 51 972, el. p. egluteld@pasvalys.lt, <http://eglute.pasvalys.lt>

1.1.1. Lopšelio-darželio struktūrą sudaro dešimt grupių: dvi ankstyvojo amžiaus (1–3 m.), dvi priešmokyklinio ugdymo ir šešios ikimokyklinio amžiaus grupės.

Pagal Pasvalio rajono savivaldybės tarybos sprendimą „Dėl Pasvalio lopšelio-darželio „Eglutė“ ir Pasvalio r. Pumpėnų gimnazijos bei Pasvalio r. Joniškėlio Gabrielės Petkevičaitės-Bitės gimnazijos vidaus struktūros pertvarkymo“ 2018 m. birželio 26 d. Nr.TI-139 nutarta, kad nuo 2018 m. rugsėjo 1 dienos Pasvalio lopšelis-darželis „Eglutė“ nebevykdo ugdymo pagal ikimokyklinio ir priešmokyklinio ugdymo programas Mikoliškio ugdymo skyriuje ir ši funkcija perduodama vykdyti Pasvalio r. Pumpėnų gimnazijai.

1.2. Lopšelio-darželio vadovai.

Regina Šatienė–direktorė,II kvalifikacinė kategorija, šias pareigas eina nuo 2012 m. sausio 2 d.,

Jovita Varanauskienė–direktoriaus pavaduotoja ugdymui, III kvalifikacinė kategorija, pareigas eina nuo 2012 m. rugsėjo 3 d.,

1.3. Vaikų ir grupių skaičius.

Lopšelį-darželį „Eglutė“ lanko 178 vaikai. Iš jų 44 vaikai (25proc.) naudojasi lengvata ir moka 50 proc. mokesčio už lopšelį-darželį.

|  |  |  |  |
| --- | --- | --- | --- |
| Lopšelis–darželis „Eglutė“ | 2016-09-01 | 2017-09-01 | 2018-09-01 |
| Grupių sk. | Vaikų sk. | Grupių sk. | Vaikų sk. | Grupių sk. | Vaikų sk. |
| Ankstyvojo amž. gr. (1–3 m.) | 2 | 32 | 2 | 32 | 2 | 26 |
| Antroji jaun. (3–4 m.) | 2 | 35 | 2 | 34 | 2 | 36 |
| Vid. grupė (4–5 m.) | 2 | 40 | 2 | 32 | 2 | 37 |
| Vyr. grupė (5–6 m.) | 2 | 35 | 2 | 35 | 2 | 36 |
| Priešmok. grupė (6–7 m.) | 2 | 41 | 2 | 41 | 2 | 33 |
| Iš viso įstaigoje: | 10 | 183 | 10 | 174 | 10 | 178 |

1.4. Ugdytinius vežioja tėvai nuosavu transportu.

|  |  |  |
| --- | --- | --- |
| Metai | Lopšelis-darželis „Eglutėvaikų skaičius | Važinėjančių vaikų skaičius |
| 2016 m. | 183 | 68 (37 proc.). |
| 2017 m. | 174 | 58 (33 proc.) |
| 2018 m. | 178 | 63 (35 proc.) |

1.5. Nemokamas mokinių maitinimas.

|  |  |  |
| --- | --- | --- |
| Metai | Lopšelis-darželis „Eglutė“vaikų skaičius | Nemokamas maitinimas |
| 2016 m. | 183 | 2 (1 proc.) |
| 2017 m. | 174 | 3 (1 proc.) |
| 2018 m. | 178 | 2 (1 proc.) |

1.6.Mokytojai.

|  |  |  |  |
| --- | --- | --- | --- |
| Metai | Auklėtojų skaičius | Iš jų atestuota kvalifikacinėms kategorijoms | Neatestuota (sk./ proc.) |
| Auklėtojo | Vyr. auklėtojo | Metodininko | Eksperto |
| 2016-12-31 | 25 | 4 (16 proc.) | 17 (68 proc.) | 4 ( 16 proc.) | - | 4 ( 16 proc.) |
| 2017-12-31 | 27 | 2 ( 8 proc.) | 17 (68 proc.) | 6 ( 24 proc.) | - | 2 (8 proc.) |
| 2018-12-31 | 23 | 4 (17 proc.) | 15 (65 proc.) | 4 (17 proc.) | - | 4 (17 proc.) |

Pokytis. Pagal Pasvalio rajono savivaldybės tarybos sprendimą 2018 m. birželio 26 d. Nr. TI-139 Pasvalio lopšelis-darželis „Eglutė“ nebevykdo ugdymo pagal ikimokyklinio ir priešmokyklinio ugdymo programas Mikoliškio ugdymo skyriuje. Ši funkcija perduota vykdyti Pasvalio r. Pumpėnų gimnazijai, todėl Lopšelyje-darželyje sumažėjo 3,25 pedagogų etato.

2018 m. darbą pradėjo 4 pedagogės, kurios negali būti atestuotos, nes neturi pakankamai darbo patirties.

1.7. Darbuotojų etatų sąrašas (finansuojamų iš MK ir Savivaldybės biudžeto).

|  |  |  |  |  |  |
| --- | --- | --- | --- | --- | --- |
| Metai | 2016 m. | 2017 m. | 2018 m. | Finansuojamų iš Mokinio krepšelio 2018 m. | Finansuojamų iš Savivaldybės biudžeto2018 m. |
| Pedagogai | 26,13 | 26,13 | 22,88 | 16,38 | 6,5 |
| Aptarnaujantis personalas | 22,5 | 22,5 | 19,5 |  | 19,5 |
| Iš viso: | 48,63 | 48,63 | 42.38 | 16,38 | 26 |

Pokytis. Pagal Pasvalio rajono savivaldybės tarybos sprendimą 2018 m. birželio 26 d. Nr. TI-139 Pasvalio lopšelis-darželis „Eglutė“ nebevykdo ugdymo pagal ikimokyklinio ir priešmokyklinio ugdymo programas Mikoliškio ugdymo skyriuje. Ši funkcija perduota vykdyti Pasvalio r. Pumpėnų gimnazijai, todėl 6,25 etato sumažėjo.

**2. LOPŠELIO-DARŽELIO VEIKLOS REZULTATAI**

2.1. Ataskaitinių metų lopšelio-darželio „Eglutė“ veiklos programos tikslai, uždaviniai ir jų įgyvendinimas.

Įgyvendinant 2017–2019 m. Lopšelio-darželio strateginį planą ir 2018 metų Veiklos planą buvo iškelti ir toliau tęsiami šie tikslai – efektyvinti ugdymo procesą, gerinti paslaugų kokybę, kurti palankias sąlygas vaikų, bendruomenės narių sveikos gyvensenos įgūdžių ugdymui, saugumui ir gerovei palaikyti, sudarant šiuolaikišką, sveikatą stiprinančią ir ugdančią aplinką**.** Kryptingai plėtoti projektinę veiklą pritaikant kitų įstaigų gerąją darbo praktiką.

Lopšelyje-darželyje „Eglutė“ ugdymas organizuojamas pagal šias programas:

1. Individualią ikimokyklinio ugdymo programą „Vaikystės takeliu“.

2. Priešmokyklinio ugdymo bendrąją programą.

3. Sveikatos saugojimo ir stiprinimo programą „Aukime sveiki kartu“.

4. SEU Ikimokyklinio ugdymo programą „Kimochis“.

Vaiko sveikata ir jos saugojimas lopšelyje-darželyje ,,Eglutė“ yra prioritetinė veiklos sritis, kuria remiantis kuriamos sąlygos įvairių vaiko poreikių tenkinimui, sudarant galimybę ugdytis pagal savo amžiaus gebėjimus, fizines, dvasines savybes, patirtį. Lopšelis-darželis priklauso sveikatą stiprinančių mokyklų tinklui, pasirinkęs sveikos gyvensenos kryptį, puoselėja sveikos gyvensenos idėjas, dirba pagal individualią „Aukime sveiki kartu“ tęstinę (2018–2022 m.) programą, kurios paskirtis užtikrinti sėkmingą vaiko sveikatos ugdymą Lopšelyje-darželyje. Šioje programoje numatyti tikslai, uždaviniai, prioritetai, numatytos priemonės iškeltiems programos uždaviniams vykdyti yra susieti su kasdienine vaiko veikla, ugdytinomis kompetencijomis.

2018 metais daug dėmesio skyrėme 2017–2019 m. lopšelio-darželio ,,Eglutė“ strategijos ir veiklos plano įgyvendinimui, situacijos analizei, vertinimui ir įsivertinimui bei tęstinės pažangios veiklos vertinimui. Toliau siekėme įgyvendinti užsibrėžtą strateginį tikslą– gerinti ugdymo kokybę ir ugdymo prieinamumą, modernizuojant vidaus ir lauko edukacines erdves bei tobulinant pedagogų profesionalumą.

Lopšelio-darželio ,,Eglutė“ veiklos efektyvumą lemia komandinis darbas – tokiu būdu siekiama užsibrėžtų tikslų. Suburta kūrybinė komanda diegia naujoves, inicijuoja ir vykdo projektus, skatina pedagogų tobulėjimą.

Siekdami užtikrinti ugdymo proceso kokybę, pedagogai nuolat dalyvavo seminaruose, įvairiose kvalifikacijos tobulinimo veiklose, reguliariai atnaujino savo žinias bei tobulino praktinę veiklą. Buvo analizuojami ugdymo turinio planai, veiklos pažangos rezultatai, atliekamas sveikatos stiprinimo ir saugojimo veiklos kokybės įsivertinimas. Lopšelyje-darželyje 100 proc. pedagogų dalyvavo kvalifikacijos kėlimo kursuose ir seminaruose. Vidutiniškai 1 pedagogui tenka 20 valandų per metus. 100 proc. pedagogų sėmėsi patirties ir žinių kursuose, seminaruose, susijusiuose su ikimokyklinio ir priešmokyklinio vaikų ugdymo pedagogika-psichologija. 45 proc. auklėtojų padėjėjų dalyvavo Šiaulių universitete organizuotuose 4 dienų mokymuose „Ikimokyklinio ugdymo pedagogikos ir psichologijos teorinių ir praktinių žinių pagrindai“. Įgytas žinias pritaikė praktikoje.

Atnaujinta Sveikatos stiprinimo ir saugojimo programa 2018 - 2022 m. „Aukime sveiki kartu“. Lopšelis-darželis sėkmingai dalyvavo šalies projektuose: „Olimpinė karta“, „Sveikatiada“, aplinkosauginiame projekte ,,Mes rūšiuojame“. Taip pat dalyvauta ir Pasvalio r. savivaldybės finansuojamuose projektuose: „Vaistažolių ir prieskonių sodelis“ (aplinkosauginis projektas), „Judam – sveikai gyvenam“ tęstinis projektas „Sveiki, svarbūs, mylimi“ bei organizuota vasaros ir poilsio stovykla „Sveikatos želmenėliai“ – „Tūkstantis žingsnelių“.

Finansuotų projektų lėšomis Lopšelis-darželis atnaujino savo materialinę bazę ir skyrė didelį dėmesį vaikų sveikatos nuostatų ir įgūdžių stiprinimui. Pasiekti rezultatai buvo orientuoti į projektų tęstinumo užtikrinimą. Projektinė patirtis padėjo suvokti projektų svarbą, skiepijo bendruomeniškumo jausmą, pasitikėjimą atliekamais darbais, užtikrino ugdymo kokybę.

Lopšelis-darželis ,,Eglutė“ dalyvauja LTOA projekte „Olimpinė karta“. Dalyvavimas projekte „Olimpinė karta“ suteikia galimybę Lopšeliui-darželiui siekti partnerystės plėtros su užsienio šalimis, turinčiomis panašią patirtį. Projekto tikslai buvo įgyvendinami įvairiose Olimpinės savaitės „Kartu mes galim viską“ veiklose. Gautos lėšos skirtos įsigyti sportinę aprangą su Lopšelio-darželio atributika ir Olimpine simbolika. Pasidalinome savo gerąja darbo patirtimi LTOA „Olimpinės kartos“ respublikinėje konferencijoje „Visi skirtingi, bet stiprūs kartu“, vykusioje Kauno Žalgirio arenoje.

Sveikas ir aktyvus gyvenimo būdas turi ypatingą ugdomąjį bei sveikatos stiprinimo poveikį vaikams. Pats ugdymo procesas ir aplinka turi skatinti sveikai ir fiziškai aktyviai gyventi. Projekto ,,Judam – sveikai gyvenam“ tęstinis projektas „Sveiki, svarbūs, mylimi“ – tai Pasvalio rajono savivaldybės visuomenės sveikatos projektas, kurio prioritetas–socialinis emocinis ugdymas. Gautos lėšos suteikė galimybę įsigyti priemonių, skirtų projekto įgyvendinimui.

Lopšelis-darželis dalyvauja respublikiniame „Sveikatiados“ socialiniame projekte. Projekto veikla - organizuojami vaikams įdomūs ir patrauklūs renginiai, kurių metu vaikai plečia savo žinias ir supratimą sveikos mitybos ir fizinio aktyvumo srityse. Į projekto veiklas aktyviai įsitraukia ir vaikų tėveliai. 2018 m. buvo organizuota tradicija tampanti „Sveikatiados“ ,,Mankštiada“, skirta Sausio 13-ajai paminėti, ,,Vandens diena“, ,,Auginame daržą“.

Netradiciniai, aktyvieji ugdymo metodai sveikos gyvensenos ugdymo procesą darė įdomų ir patrauklų vaikams, skatino veikti, darė teigiamą įtaką vaikų sveikatai. Kasmet vyksta draugystės, tolerancijos, sveikatingumo, gerumo akcijos, į kurias aktyviai įsijungia visa darželio bendruomenė. Šiais metais antrą kartą drauge su Pasvalio Petro Vileišio gimnazijos gimnazistais dalyvavome Solidarumo bėgime bei sportinėje pramogoje visai šeimai „Sugaukime Kalėdas“, skirtai Šviesos dienai paminėti.

Dalyvauta Lietuvos vaikų ir moksleivių televizijos konkurse „Dainų dainelė“ zoniniame etape Biržuose, respublikiniame projekte ,,Savaitė be patyčių“. Šis projektas padeda įtraukti visą darželio bendruomenę, puoselėja gražų bendravimą ir bendradarbiavimą. Organizuota pavasarinė ir rudeninė akcija ,,Mes rūšiuojame“. Tradicinių Užgavėnių, Velykų, Rudenėlio švenčių metu taikyti netradiciniai fizinio aktyvumo būdai.

Organizuotos edukacinės-pažintinės ekskursijos vaikams į Anykščius, Pasvalio sporto mokyklą, VšĮ Pasvalio ligoninės druskų kambarį, Vaikų raidos sutrikimų ankstyvosios reabilitacijos tarnybą, Pasvalio Smegduobių parką, Svalios parką ir kitas lankytinas Pasvalio vietas. Priešmokyklinės grupės lankėsi Pasvalio krašto muziejuje (edukacinė veikla „Spalvoto meduolio diena“), Pasvalio M. Katiliškio viešojoje bibliotekoje (edukacinė veikla „H. K. Anderseno pasakų šaly“) ir dalyvavo kitose edukacinėse veiklose, rajono renginiuose ir šventėse.

2018 m. Lopšelyje-darželyje vyko įvairūs vaikų saviraiškos bei kultūriniai renginiai, kuriuose kūrybinius, meninius gebėjimus pristatė pedagogai ir vaikai. Tai renginiai, skirti Lietuvos šimtmečiui: pilietinė akcija „Atmintis gyva, nes liudija...“, akcija „Pasveikink pasvaliečius ir miesto šeimininkus“, renginiai Vasario 16-ajai „Šalis ta Lietuva vadinas“ ir Kovo 11-ajai „Nežinau kitos Tėvynės“, „Šimtmečio vaikai“ (skirta Pasvalio miesto 521-ajam gimtadieniui) bei kiti renginiai: žiemos sporto šventė „Balta balta, kur dairais“, mankšta „Mankštelė mankšta – žiema bus gera“, sportinės-edukacinės pramogos „Žaisk, varžykis, juokis“ ir „Žaisk linksmai ir išradingai“, vyko sportinis sveikatos turnyras, renginys, skirtas vaikų gynimo dienai „Po baltu angelo sparnu“, Rugsėjo 1-osios renginys, „Sveikuoliško pyrago diena“, „Mes mažieji olimpiečiai“. Aukštaitijos regiono etninio kultūros globos tarybos renginyje rodytas šventinis koncertas.

Lopšelyje-darželyje įvyko vaikų piešinių parodos: „Lietuva – šalelė mylima“, „Velykiniai margučiai“, „Apkabinkime žemę“, „Gražiausios gėlės mamai“, „Vasarą prisiminus“, „Auksinio rudenėlio spalvos“ ,„Aš ir mano augintinis“, „Kalėdų pasaka“, kūrybinių darbelių parodos: „Užgavėnių kaukės“, puokščių paroda „Velykų džiaugsmas“, „Šypsenėlė šildo mus visus“ (kolektyviniai darbeliai ir gamtinės medžiagos), „Man patinka Kalėdos“ bei nuotraukų parodos: Vandenėlis – malonumas“, „Gyvenkime sveikai“.

2018 m. aktyviai dalyvauta EMSI organizuotuose piešinių konkursuose: „Aš tikrai myliu Lietuvą“ ir „Kuo būsiu, kai užaugsiu“. Vaikai ir pedagogai buvo apdovanoti padėkos raštais. Taip pat kartu su tėveliais dalyvauta respublikinėje kūrybinių darbų parodoje „Šiltos ir džiaugsmingos Kalėdos“.

Pagal individualią ikimokyklinio ugdymo programą „Vaikystės takeliu“ du kartus per metus buvo vertinami vaikų pasiekimai, jų padaryta pažanga ir rezultatai. Jie buvo aptariami Mokytojų tarybos posėdyje, individualiai su tėvais.

Kiekvienais metais direktoriaus įsakymu skiriamos darbo grupės, kurios atlieka Lopšelio-darželio vertinimo ir įsivertinimo procesus. Vertinimo išvadomis pasiremta rengiant Lopšelio-darželio Strateginės veiklos planą 2017-2019 m., 2019 metų Veiklos planą.

2.2. Dalyvavimas olimpiadų ir konkursų rajoniniuose, regioniniuose ir respublikiniuose etapuose.

|  |  |  |
| --- | --- | --- |
| Eil. Nr. | Renginio pavadinimas | Dalyvavusių mokinių skaičius/ laimėtų prizinių vietų skaičius  |
| Rajoninis etapas | Regioninis etapas | Respublikinis etapas |
| 1. | Respublikinis televizijos konkursas „Dainų dainelė 2018“  | Padėka | Padėka |  |
| 2. | Respublikinis aplinkosauginis projektas „Vaistažolių ir prieskonių sodelis“ |  |  | 38 vaikai Padėkos raštas |
| 3. | Respublikinis „Sveikatiados“ socialinis sveikatinimo projektas. |  |  | 75 vaikai Padėkos raštas  |
| 4. | Atvirukų paroda- konkursas, skirtas Pasvalio miesto gimtadieniui | 73 vaikaiPadėkos raštai |  |  |
| 5. | Respublikinis aplinkosauginis projektas ,,Mes rūšiuojame“ |  |  | 170 vaikųPrizas -sportinis inventorius |
| 6. | Respublikinis EMSI piešinių konkursas „Kuo būsiu, kai užaugsiu“ |  | Padėkos |  |
| 7. | Respublikinis projektas „Sveika, mokykla“, |  |  | 25 pedagogai150 vaikų  |
| 8. | Respublikinis 5-asis Solidarumo bėgimas, organizuotas organizacijos „Gelbėkit vaikus“  |  |  | 75 vaikai, 6 pedagogai Padėkos raštai |
| 9. | Respublikinė akcija, skirta Tolerancijos dienai paminėti, organizuota Tarptautinės komisijos nacių ir sovietinio okupacinių režimų nusikaltimams Lietuvoje įvertinti. |  |  | 150 vaikų Padėkos raštas |
| 10. | Respublikinė kūrybinių darbelių paroda-konkursas „Šiltos ir džiaugsmingos Kalėdos“ |  |  | 38 vaikaiPadėkos |

2.4. Specialiųjų poreikių vaikų ugdymas

|  |  |  |  |
| --- | --- | --- | --- |
| Metai | 2016 m. | 2017 m. | 2018m. |
| Lopšelis darželis „Eglutė“ | 43 (24 proc.) | 47 (27 proc.) | 48 (27,5 proc.) |

Lopšelyje-darželyje dirba tik vienas logopedas. 2018-12-21 raštu Nr. SD-211 Lopšelis-darželis kreipėsi į Pasvalio r. tarybą dėl papildomo logopedo etato skyrimo, nes logopedo paslauga teikiama tik 30-čiai vaikų, likusiems vaikams logopedo pagalba nėra teikiama.

Siekdamas pagerinti vaikų kalbinius gebėjimus ir švietėjišką darbą su tėvais, logopedas bendradarbiavo su pedagogais, tėvais, Pasvalio psichologinės pagalbos specialistais, Švietimo pagalbos tarnybos (toliau – ŠPT) psichologais. Lopšelio-darželio logopedas pasisakė visuotiniame tėvų susirinkime, priešmokyklinių grupių susirinkimuose.Logopedo, VGK narių, tėvų ir pedagogų glaudus bendradarbiavimas užtikrino sėkmingą specialiųjų poreikių vaikų integraciją grupėse.

Vaiko gerovės komisija organizavo ŠPT Pedagoginio psichologinio skyriaus psichologų individualias konsultacijas tėvams. Vaiko gerovės komisija 2018 m. svarstė individualaus darbo su vaikais, turinčiais kalbos ar kalbėjimo problemų planus, programas, ugdymo būdus, metodus.VGK vykdomas bendravimas ir bendradarbiavimas su ŠPT, tėvų švietimas: paskaitos, seminarai, „Pozityvios tėvystės“ praktiniai užsiėmimai bendruomenės nariams davė daug praktinės naudos.

2.5. Vaikų sveikatos priežiūra įstaigoje.

Lopšelyje-darželyje vaikų sveikata yra prioritetinė veiklos sritis. Lopšelio-darželio ,,Eglutė“ darbo efektyvumą lemia komandinis valdymas – taip siekiama užsibrėžtų tikslų. Suburta kūrybinė komandą, kuri diegia naujoves, inicijuoja ir vykdo projektus, skatina pedagogų tobulėjimą.

Lopšelio-darželio „Eglutė“ pedagogai dalijasi gerąja darbo patirtimi su šalies pedagogais: Lietuvos sveikatą stiprinančių mokyklų tinklo 25-mečiui paminėti III nacionalinėje mokslinėje-praktinėje konferencijoje „Vaikų sveikatos stiprinimas. Nuveikti darbai ir nauji iššūkiai“ Sveikatos apsaugos ministerija ir Lietuvos respublikos Švietimo ir mokslo ministerija Pasvalio lopšelio-darželio „Eglutė“ bendruomenei įteikė Padėkos raštą už dalyvavimą Lietuvos sveikatą stiprinančių mokyklų tinkle, už rūpinimąsi visos bendruomenės sveikata ir gerove.

Lopšelio-darželio pedagogai sėkmingai dalyvauja ir kituose šalies projektuose: „Olimpinė karta“, „Sveikatiada“, aplinkosauginiame projekte ,,Mes rūšiuojame“, Pasvalio raj. Savivaldybės finansuojamuose projektuose, vaikų vasaros poilsio ir sporto stovyklos socializacijos programoje ,,Sveikatos želmenėliai“.

Finansuotų projektų metu gautomis lėšomis Lopšelis-darželis atnaujino savo materialinę bazę ir skyrė didelį dėmesį vaikų sveikatos nuostatų ir įgūdžių stiprinimui. Pasiekti rezultatai buvo orientuoti į projektų tęstinumo užtikrinimą. Projektinė patirtis leido suvokti jų svarbą, sutelkė bendruomenę bendram darbui, užtikrinant ugdymo kokybę.

Lopšelis-darželis yra respublikinės pedagogų asociacijos ,,Sveikatos želmenėliai‘‘ narys. Aktyviai dalyvauja ,,Sveikatos želmenėlių‘‘ organizuojamuose renginiuose: mokinių, mokytojų ir visuomenės sveikatos priežiūros specialistų konkurse ,,Sveikuolių sveikuoliai‘‘ (miesto, zoniniai ir respublikiniai etapai), Sveikatinimo akcijose ,,Sveikas vaikas – laimingas vaikas‘‘ masiniuose bėgimuose ,,Aš bėgu“, respublikiniame konkurse ,,Auklėtoja – geriausia judriųjų žaidimų organizatorė“.

Lopšelis-darželis ,,Eglutė‘‘ priklauso sveikatą stiprinančių mokyklų tinklui ,,Sveika mokykla‘‘: 2018 m. atnaujinta ir į ugdymo turinį integruota sveikatos saugojimo ir stiprinimo programa

 ,, Aukime sveiki kartu 2018-2022 m.“, atliekamas sveikatos saugojimo ir stiprinimo veiklos kokybės įsivertinimas, Dalyvauta ir dalintasi gerąja darbo patirtimi III nacionalinėje mokslinėje- praktinėje konferencijoje ,,Vaikų sveikatos stiprinimas. Nuveikti darbai ir iššūkiai“, gerosios patirties knygoje straipsnis „Vaikų sveikatos stiprinimas per projektinę veiklą“. Utenos švietimo centre ,,Ugdymo kaita darželiuose ar genialumas paprastume?“, Vilniuje Litexpo rūmuose parodoje „Mokykla“.

Lopšelis-darželis ,,Eglutė‘‘ dalyvauja respublikinio projekto ,,Olimpinė karta‘‘ veikloje: dalyvauta respublikinėje konferencijoje ,,Olimpinių vertybių ugdymas‘‘, respublikiniame projekte ,,Vaikų ir jaunimo olimpinis ugdymas“.

Lopšelis-darželis ,,Eglutė‘‘ dalyvauja Pasvalio r. Visuomenės sveikatos biuro organizuojamose akcijose ,,Tylos stebuklinga versmė‘‘, ,,Europos sveikos mitybos diena‘‘ ir ,,Pasaulinė sveikatos diena‘‘.

Nuo 2016 m. dalyvauja organizacijos ,,Gelbėkit vaikus‘‘ solidarumo bėgimuose. Prisideda pinigine parama.

Gerai įvertintos sveikatinimo veiklos respublikoje, vykdyti projektai ir gerosios patirties sklaida mus skatina žvelgti giliau, sudaro galimybę tęsti holistinės sveikatos stiprinimą ir perduoti sukurtą patirtį kitiems.

2.6. Dalyvavimas projektuose

2016 m.

|  |  |  |  |
| --- | --- | --- | --- |
| Nr. | Projekto pavadinimas | Laikotarpis | Gauta lėšų |
|  |  |  |  |
| 1. | Pasvalio rajono savivaldybės Visuomenės sveikatos rėmimo fondas finansavo projektą: tęstinis projektas „Judam – sveikai gyvenam“, „Lauke žaidžiu – sveikas esu“. | 2016 m. | 2358 eurų |
| 2. | Respublikinis projektas „Olimpinė karta“.Olimpinė savaitė ,,Mes greiti kaip vėjas“. | 2016-09 | 100 eurų |
| 3. | Vaikų vasaros socializacijos programa ,,Sveikatos želmenėliai“. | 2016-06 | 400 eurų |
| 4. | Projektas „Mes rūšiuojam“. | 2016 m. | 80 eurų |
|  | Iš viso: |  | **2938 eurų** |

2017 m.

|  |  |  |  |
| --- | --- | --- | --- |
|  |  |  |  |
| Nr. | Projekto pavadinimas | Laikotarpis | Gauta lėšų |
| 1. | Pasvalio rajono savivaldybės Visuomenės sveikatos rėmimo fondas finansavo projektą: tęstinis „Judam – sveikai gyvenam“: „Sveikatos keliu ženkime kartu“. | 2017 m. | 1200 eurų |
| 2. | Respublikinis projektas „Olimpinė karta“.Olimpinė savaitė ,,Olimpietis aš esu, prisijunk ir tu“. | 2017-09 | 300 eurų |
| 3. | Respublikinis projektas „Mes rūšiuojame”. | 2017 m. | 100 eurų |
|  | Iš viso: |  | **1600 eurų** |

2018 m.

|  |  |  |  |
| --- | --- | --- | --- |
|  |  |  |  |
| Nr. | Projekto pavadinimas | Laikotarpis | Gauta lėšų |
| 1. | Pasvalio rajono savivaldybės Visuomenės sveikatos rėmimo fondas finansavo projektą: tęstinis „Judam – sveikai gyvenam“, „Sveiki, svarbūs, mylimi“. | 2018 m. | 1100 eurų |
| 2. | Respublikinis projektas „Olimpinė karta“.Olimpinė savaitė ,,Olimpietis aš esu, prisijunk ir tu“ | 2018-09 | 500 eurų |
| 3. | Vasaros ir poilsio stovykla Sveikatos želmenėliai „Tūkstantis žingsnelių“ | 2018-06 | 500 eurų |
| 4. | Respublikinis projektas „Mes rūšiuojame”. | 2018 m. | 100 eurų |
| 5. | Aplinkosauginis projektas „Vaistažolių ir prieskonių sodelis" | 2018-03-10 | 300 eurų |
|  | Iš viso: |  | **2500 eurų** |

2.7. Bendradarbiavimas su vietos bendruomene, kitomis įstaigomis bei institucijomis.

Prasmingi ir gražūs bendravimo ir bendradarbiavimo ryšiai sieja Lopšelį-darželį ir kitas institucijas. Naujos veiklos lemia Lopšelio-darželio kaitą ir pokyčius. Nuo 2018 m. gruodžio mėn. Lopšelis-darželis dalyvauja projekte, kurį vykdo Biržų lopšelio-darželio „Vyturėlis“ bendruomenė ir yra konsultuojantis darželis sveikatos ugdymo srityje. Dalyvauja ir skleidžia gerąją darbo patirtį šalies lopšelių-darželių „Eglutė“ sambūrio veikloje.

Lopšelis-darželis palaiko glaudžius bendradarbiavimo ryšius su miesto pagrindinėmis mokyklomis, P. Vileišio gimnazijos Vileišiečių organizacija, Pasvalio Mariaus Katiliškio biblioteka, Pasvalio krašto muziejumi, Kultūros centru, Sporto mokykla, Muzikos ir dailės mokykla, Pedagogų mokymo centru, sveikatos priežiūros įstaigomis, Socialinės paramos ir sveikatos skyriumi, Panevėžio visuomenės sveikatos centru, Pasvalio Jono Krikštytojo bažnyčia, miškų urėdija. Buvo organizuotos išvykos į Pasvalio VŠĮ ligoninės Vandens procedūrų kabinetą, susitikimai su Fizinės medicinos ir reabilitacijos skyriaus darbuotojais.

Lopšelis-darželis yra atviras pokyčiams, turi tvirtos partnerystės tinklą su respublikos ikimokyklinėmis įstaigomis, dirbančiomis sveikos gyvensenos ugdymo srityje. Bendradarbiaujame su rajono laikraščiu „Darbas“, šiame leidinyje nuolat spausdinami straipsniai apie mūsų įstaigos gyvenimą ir veiklą. Gerosios darbo patirties sklaida respublikos ikimokyklinėse įstaigose, internetinėse svetainėse:

[*www.HYPERLINK "http://www.pasvalys.lt/lt/savivaldybe"pasvalysHYPERLINK "http://www.pasvalys.lt/lt/savivaldybe".lt/ lt/HYPERLINK "http://www.pasvalys.lt/lt/savivaldybe"savivaldybe*](http://www.pasvalys.lt/%20lt/savivaldybe)*www.ikimokyklinis.lt /‎www.szelmeneliai.lt /*‎[*www.eglute.pasvalys.lt*](http://www.eglute.pasvalys.lt)[www.smlpc.lt](http://www.smlpc.lt/)[*www.sveikatiada.lt*](http://www.sveikatiada.lt)[*www.upc.lt*](http://www.upc.lt)*loa@.lt*[www.manokraštas.lt](http://www.manokraštas.lt);

facebook .

2.8. Vadovo indėlis tobulinant įstaigos veiklą ir iniciatyvos rajono visuomeninėje kultūrinėje veikloje.

Įgyvendinant 2017– 2019 metų strateginius tikslus, pasiekti pokyčiai vadybos, ugdymo kokybės ir materialinės bazės stiprinimo srityse: atnaujinti Lopšelio-darželio veiklos dokumentai ir su jais susiję teisės aktų pakeitimai. Nuosekli ir sisteminė veikla integruota į ugdymo turinį ir kasdieninę vaikų veiklą. Saugios emocinės aplinkos sukūrimas ir bendruomenės teigiamo požiūrio dėl patyčių ir smurto mažinimo formavimas, įgytų gebėjimų ir kompetencijų taikymas sudarė sąlygas siekti aukštesnės ugdymo kokybės.

2018 metais sistemingai ir kryptingai kėliau savo kvalifikaciją, tobulinau vadybines kompetencijas. Dalyvavau rajone, respublikoje organizuojamuose kursuose, seminaruose, renginiuose. Daug dėmesio skyriau naujo Darbo kodekso analizei, naujų tvarkų aprašų turinio įforminimo reikalavimų taikymui, darbuotojų sveikatos ir saugos klausimams. Dalyvavau Nacionalinėje mokslinėje-praktinėje konferencijoje „Vaikų sveikatos stiprinimas. Nuveikti darbai ir nauji iššūkiai“, išvykoje „Edukacinių aplinkų panaudojimo ugdymui patirtis Lenkijos švietimo įstaigose“ ir kt.

Lopšelio-darželio ,,Eglutė“ įstaigos efektyvumo svarbą lemia komandinis valdymas – siekiama užsibrėžtų tikslų, suburta kūrybinė komanda, diegianti naujoves, inicijuojanti ir vykdanti projektus, skatinanti pedagogų tobulėjimą. Kūrybinių grupių veikla turėjo įtakos Lopšelio-darželio pokyčiams ir kaitai. Pedagogai įgijo naujų kompetencijų, tobulino komandinio darbo įgūdžius, dalyvavo formuojant ugdymo turinį, išplėtė vidaus ir lauko edukacinių erdvių modernizavimo galimybes.

Lopšelio darželio stipriosios pusės yra:

1. Pedagogai kūrybiškai modeliuoja ugdymo turinį, diegia naujoves.
2. Vaikų ugdymui sukurtos estetiškos, atnaujintos ir jaukios grupės edukacinės aplinkos.
3. Teigiamas įstaigos įvaizdis visuomenėje.
4. Pedagogai geba savo turimą patirtį sisteminti, apibendrinti ir dalintis su kitais.
5. Bendruomenės nariai yra įgiję gerus komandinio darbo įgūdžius, dalyvauja

respublikiniuose, rajono, Lopšelio-darželio projektuose, projektai gauna finansavimą.

1. Efektyviai veikianti įstaigos informacinė sistema: interneto svetainė, IT priemonės ir kt.

2016-2018 metais vien respublikinių finansuotų projektų lėšos sudarė 7038 eurų. Dalyvavome 6 rajono, 9 respublikiniuose projektuose.

Lopšelis-darželis „Eglutė“ priklauso sveikatą stiprinančių mokyklų tinklui ir palaiko ryšius su kitais respublikos darželiais, pedagogai skleidžia savo gerąją darbo patirtį respublikoje:

1. 2018 m. dalyvavome „Olimpinės kartos“ forume – seminare „Visi skirtingi, bet stiprūs kartu“ Kauno Žalgirio arenoje su pranešimu „Kartu mes galim viską“. Skaitytas pranešimas „Šimtmečio vaikai“
2. Parengtas stendinis pranešimas ,,Edukacinės erdvės ir ugdymo procesas“ Tarptautinei konferencijai ,,Edukacinės erdvės ir ugdymo procesas“ Vilniaus Botanikos sode (2017).
3. 2018 m. dalyvavo sąskrydyje Utenos mokykloje-darželyje „Eglutė“ ir dalijosi gerąja darbo patirtimi.
4. Parengtas projektas ir dalyvauta Lietuvos mokinių neformaliojo švietimo centro idėjų mugėje „Nuveik sveikatos labui.lt“ ( 2017 m.) „Tūkstantis žingsnelių“.
5. Pasvalio lopšelis-darželis ,,Eglutė“ dalyvauja organizacijos ,,Gelbėkit vaikus‘‘ solidarumo bėgimuose (2016-2018 m.). Prisideda pinigine parama.
6. Gerosios patirties knygoje „Misija: vaikų sveikatos kompetencija“ straipsnis „Sveikatos ugdymas per projektinę veiklą“.

2018 m. aktyvi gerosios patirties sklaida vyko socialiniuose tinkluose:[www.pasvalys.lt/](http://www.pasvalys.lt/); www.szelmeneliai.lt/‎; [www.eglutepasvalys.lt](http://www.eglutepasvalys.lt);<http://www.sveikatiada.lt>; www.manokrastas.lt ir Pasvalio r. laikraštyje „Darbas“, facebook;

2018 m. pedagogai buvo skatinami dalyvauti įvairių projektų veikloje. Kūrybinių kaitos komandų darbas, plėtojant projektinio darbo metodą, kuris lėmė ugdymo turinio įvairovę, naujų, netradicinių metodų taikymą ir finansinę naudą.

1. Lietuvos sveikatą stiprinančių mokyklų tinklo 25-mečiui paminėti III nacionalinėje mokslinėje-praktinėje konferencijoje „Vaikų sveikatos stiprinimas. Nuveikti darbai ir nauji iššūkiai“ Sveikatos apsaugos ministerija ir Lietuvos respublikos Švietimo ir mokslo ministerija Pasvalio lopšelio-darželio „Eglutė“ bendruomenei įteikė Padėkos raštą už dalyvavimą Lietuvos sveikatą stiprinančių mokyklų tinkle, už rūpinimąsi visos bendruomenės sveikata, ir gerove.

Lopšelyje-darželyje „Eglutė“ 2018 m. prioritetai buvo lauko edukacinių erdvių sutvarkymas pagal Lietuvos higienos normos HN 131:2015 „Vaikų žaidimų aikštelės ir patalpos Bendrieji saugos reikalavimai“. Akredituota įstaiga VšĮ „Technikos priežiūros tarnyba“ atliko pagrindinę vaikų žaidimų aikštelių kontrolę. Pagal nepriklausomos kontrolės ataskaitoje pateiktus trūkumus atlikome šiuos darbus: naujai įrengta viena žaidimų aikštelė vaikams, žaidimų aikštelės priemonės turi atitikties sertifikatus. Apie 60 proc. pertvarkyti lauko vaikų žaidimų aikštelių įrenginiai.

2018 m. naujai įrengtos edukacinės erdvės: vaikų pilietiškumui ugdyti (skulptūra Angelas, Himnas), naujai įrengtas Geometrinių figūrų takelis vaikų pažintinei veiklai, įrengtos 4 pakabinamos vaistažolių sienelės, pradėtas atsodinti darželio sodas, įrengta edukacinė erdvė (2 nameliai) vaikų teatrinei veiklai lauke, pertvarkyta 10-ties lauko žaidimų aikštelių priemonių įranga, pakeistas 8 aikštelių smėlis smėlio dėžėse ir atlikti smėlio bakteriologiniai tyrimai, smėlio dėžės (8 vnt.) uždengtos tentais, perdažytos 10 lauko žaidimų aikštelių priemonės, pašalintos (50 proc.) nesaugios arba pertvarkytos į saugias metalinės žaidimų priemonės (apkaltos medžiu uždengtos tentais, pakeista namelių grindų danga ir kt.), grupių 3 pavėsinės papuoštos P. Vileišio gimnazijos moksleivių kūrybiniais darbais.

Nuo 2019 m. dalyvaujame ES struktūrinių fondų projekte „Virtualios ugdymo aplinkos ir patyriminio ugdymo principų sintezė Biržų rajono ikimokyklinio ugdymo įstaigose“, esame šio projekto konsultuojanti įstaiga.

Atlikti ir neplanuoti Lopšelio-darželio „Eglutė“ patalpų remonto darbai. Įvykus vamzdyno avarijai skubiai likviduoti avarijos padariniai ir užtikrintas tinkamas Lopšelio-darželio funkcionavimas: suremontuotas Lopšelio-darželio II korpuso kanalizacijos vamzdynas. Pakeistos skalbyklos patalpų ir 2 laiptinių aikštelių plytelės (buvo išdaužytos kanalizacijos vamzdyno remonto metu).

Apie pokyčius buvo informuojama bendruomenė. Svarbiausias savivaldos institucijų plėtojimo ir įtraukimo į Lopšelio-darželio valdymą sėkmės rodiklis yra tai, kad visi svarbiausi Lopšelio-darželio raidai įtakos turėję sprendimai buvo priimti aptarus juos su bendruomene ir gavus pritarimą bei palaikymą**.**

Įgyvendinant vadybinės veiklos kompetencijų sėkmės kriterijus, užtikrinant sėkmingą tęstinę bendruomenės veiklą, vienas iš uždavinių buvo tęstinis bendruomenės narių skatinimo įgyvendinimas. Didinanti kiekvieno bendruomenės nario asmens motyvaciją dalyvauti Lopšelio-darželio veikloje, asmeninę atsakomybę ir atsiskaitomybę siekiant geresnių veiklos rezultatų, ryškesnių pokyčių, saviugda, nuolatinės nuostatos mokytis formavimas. Vadybinių funkcijų įvaldymas, gera ugdymo turinio vadyba, pedagogų profesionalumo kėlimas, bendruomenės nuolatinis tobulėjimas užtikrino tęstinį vadovo kompetencijų tobulinimą ir Lopšelio-darželio pokyčius ir sėkmę.

1. **ĮSTAIGOS APRŪPINIMAS**

3.1.1. Mokyklos biudžetas (Mokinio krepšelio lėšos, aplinkos lėšos: jų panaudojimas – kiek kam skirta ir kiek panaudota. Gauta 2 proc. lėšų ir jų panaudojimas. Skolos ir t.t.

2018 m. materialinės lėšos buvo naudojamos taupiai ir tikslingai. Sukurta gera materialinė bazė. Ugdymo procesui vykdyti pakanka mokymo priemonių.



3.2. Aprūpinimas mokymo priemonėmis, vadovėliais, mokykliniais baldais ir t.t.

2018 m. edukacinėms išvykoms skirta 500 eurų, priemonėms lauko edukacijai skirta 2480 eurų, mokymo priemonėms, vadovėliams 200 eurų, kanceliarinėms prekėms 600 eurų, ugdymo priemonėms 4084 eurų.

 Lyginant pokytį nuo 2016 m., galima teigti, kad Lopšelyje-darželyje išlaidos mokymo priemonėmis, grožinės literatūros įsigijimui 2018 m. didėjo, nes daug priemonių įsigyta papildomai iš finansuotų projektų lėšų.

Trūkstamiems baldams, indams įsigyti buvo skirta apie 1400 eurų, nes 2016 m. visi Lopšelio-darželio baldai, patalynė, indai buvo atnaujinti. 2018 m. nupirkti nauji čiužinukai 2 grupėms, šiuo metu visa Lopšelio-darželio vaikų patalynė yra atnaujinta.

Lauko durims pakeisti (4 durys) buvo skirta 1863 eurai, dabar pakeistos visos Lopšelio-darželio durys.

2018 m. pakeisti grupėse kilimai, įsigyti šeši nauji kilimai už 1246 eurus, 4 dulkių siurbliai už 174 eurus, atnaujinti darbo rūbai 200 eurų, lauko aikštelių įranga už 2480 eurų. Valgykloje nupirktos vertikalios žaliuzės už 900 eurų.ir kt.

Lyginant pokytį 2016-2018 m. galima apibūdinti jį, kaip kelionę į kaitą. Šiuo metu Lopšelis-darželis yra aprūpintas mokymo priemonėmis, kompiuteriais, grožine literatūra, baldais, nestokoja ūkinių priemonių ar kitos įrangos.

1. **Problemos, kylančios dėl vidaus ir išorės veiksnių, jų sprendimo būdai, lėšų poreikis**

1. Lopšelio-darželio „Eglutė“ pastato būklė prasta, patalpoms reikalingas remontas. Lopšelis-darželis neturi tokių lėšų, kad būtų galima apšiltinti pastatą, atlikti vidaus ir lauko remontus.

2. Reikalingos lėšos 10-ties lauko pavėsinių atnaujinimui, pakeisti jų asbesto stogų dangas į ekologišką stogų dangą. Esame paskaičiavę ir jau 2016 m. sudarant Lopšelio-darželio „Eglutė“ biudžeto projektą Pasvalio rajono savivaldybei buvo pateiktos darbų ir išlaidų sąmatos, tačiau lėšos nebuvo skirtos.

3. Kad būtų užtikrintas vaikų saugumas 2018 m., pertvarkėme 60 proc. lauko vaikų žaidimų aikštelių įrenginių, įsigijome naujų, saugių lauko priemonių ir tai padarėme iš projektų, biudžeto lėšų. 2019 m. tęsime pradėtus darbus iš sukauptų spec. lėšų.

4. 2017 m. numatėme, kad reikalingos lėšos įsirengti modernias smėlio dėžes su dangčiais (10 vnt.), įrengti lauko žaidimų aikštelės minkštą dangą ir sporto aikštyną. 2018 m. šį užsibrėžtą uždavinį įgyvendinome iš sutaupytų projektų ir biudžeto lėšų. Sporto aikštyną papildėme naujomis sporto priemonėmis.

5. Įvertinę Lopšelio-darželio finansines galimybes (2 proc. tėvų PM lėšos, biudžeto lėšos, finansuotų projektų lėšos), 2017 m. lėšas planavome skirti virtuvės remontui (suremontuota iš gautų papildomai biudžeto lėšų), 2 lauko durų įsigijimui (įsigytos 4 durys), vienos minkštos aikštelės dangos įsigijimui (įsigyta), vieno kabineto remontui (kabinetas suremontuotas).

Pagrindine problema 2019 m. išlieka Lopšelio-darželio pastato, jo pamatų renovavimo ir apšiltinimo problema. Šią problemą galėtume išspręsti jeigu gautume Europos sąjungos paramą. Valgyklos ir koridoriaus remonto darbai kainuotų apie 30000 eurų Lauko pavėsinių remontas kainuotų apie 10000 eurų iš savivaldybės biudžeto ir 8000 eurų iš specialiųjų lėšų (šiuos pinigus numatėme 2019 m. biudžeto sąmatos projekte ir pateikėme Pasvalio rajono savivaldybei).

6. Lopšelis-darželis turi vandens baseinėlį, kuris jau seniai yra neeksploatuojamas. 2019 m.

planuojame pertvarkyti jo patalpą į socialinio-emocinio ugdymo edukacinę erdvę. Renovacijos darbams užtektų apie 6000 eurų, trūkstamus pinigus galime prisidėti iš finansuoto sveikatos ugdymo projekto lėšų.

Įvertinus finansinius resursus ir Lopšelio-darželio aprūpinimą 2018 m. galima teigti, kad finansinės lėšos panaudojamos tikslingai ir pagal paskirtį.

Lopšelio-darželio „Eglutė“ direktorė Regina Šatienė